Beatrice Borromeo

Beatrice Borromeo Marzoto (San Candido, Italia, 1985eko abuztuaren 18a) italiar modeloa, kazetaria eta  Borromeo Etxeko aristokrata da. 2015etik, Monakoko printzerriko egungo errege-etxea den Grimaldi familiako kidea da, Pierre Casiraghirekin, Karolina Monakoko printzesaren hirugarren semearekin, eta Alberto II.a Monakoko subiranoaren ilobarekin emaztea baita. Stéfano Casiraghiren (2017) eta Francesco Casiraghiren (2018) ama da.

Beatrice kazetari ezaguna da Italiako mafiari buruzko dokumentalengatik eta Il Fatto Quotidiano italiarraren moduko egunkari eta aldizkarietan kolaboratzailea izateagatik.

Biografia

Jaiotza eta familia 
Beatrice 1985eko abuztuaren 18an jaio zen, Boltzanoko probintziako San Candido herri italiarrean. Gurasoak Aronako kondea, Carlo Ferdinando Borromeo, (Vitaliano Borromeo kondearen hirugarren semea, Angerako bigarren printzea) eta Paola Marzotto (Marzotto ehun-etxearen familiakoa) dira.

Beatrice Borromeo aitaren aldetik, Milan San Carlos Borromeoko kardenal eta artzapezpikuarekin ahaidea da. Haren birraitona-amonak Rinaldo Taverna senatari italiarra eta Lavinia Boncompagni Ludovisi, Piombino printzearen alaba, izan ziren. Amaren aldetik, Gaetano Marzotto kondeen ondorengoa da. Valentino luxuzko arropa-etxearen presidente eta zuzendari exekutiboa izan zen Matteo Marzottoren iloba ere bada.

Beatricek neba bat du, Carlo Borromeo, 2012an Marta Ferri diseinatzaile italiarrarekin ezkondu zena; eta aitaren aldetik ahizpa erdiak ditu, Marion Zota modelo alemanarekin duen harremanaren ondorioz: Isabella Borromeo, Ugo Brachetti Velkantberg petrolio-handiarekin ezkonduta dagoena; Lavinia Peretti, John Elkannekin ezkondua, eta Matilde Borromeo, 2011tik Antonius Von Fürstenberg printzearekin ezkondua.

Hezkuntza 
Giovanni Berchet Lizeo Klasikoan ikasi zuen 2002an. Bigarren mailako ikasketak institutu publiko batean egin zituen arren, Beatricek bere unibertsitate-karrera bi zentro pribatutan egin zuen. 2010ean zuzenbidean eta ekonomian lizentziatu zen Milango Bocconi Unibertsitatean. 2012an, kazetaritza-masterra egin zuen New Yorkeko Columbiako Unibertsitatean.

Lan ibilbidea

Modelo 
Unibertsitateko ikasketak egiten ari zela, Beatricek desfilea egin zuen Chanel, Pronovias eta Roberto Cavalli bezalako marketarako, karrera ordaintzeko asmoz.

Kazetari 
2006 eta 2008 bitartean, Rai 2 telebista publiko italiarreko Anno Zero saioan lan egin zuen, eta gogor kritikatu zuen Silvio Berlusconi lehen ministro italiarra. 2009an, Mediaseten Radio 105 Network kateko Jungle Fever asteroko saioa aurkeztu zuen.

2009an hasi zen zutabegile lanetan, ildo progresista eta independentea duen Il Fatto Quotidianon egunkari italiarrean, baita Ameriketako Estatu Batuetako Newsweek eta Daily Beast aldizkarietako kolaboratzailea ere. 2013ko urtarrilean ingelesez grabatutako Mamma Mafia dokumentala zuzendu zuen. 2015ean, Lady Ndrangheta dokumentala estreinatu zuen Sky Italia kanalean. Bertan, Italiako mafiako emakumeak erretratatu zituen. Mafiari buruzko erreportajeak egiten aritu den arren (Bambini Mai, Italiako Camorrako haurrei buruzkoa, Mamma Mafia eta Lady Ndrangheta, emakumeei buruzkoa), Beatricek ekonomiari buruz idazten du; batzuetan, aisialdi eta politika atalean ere parte hartzen du, Roberto Saviano, Ingrid Betancourt edo James Ellroy mailako pertsonaiak elkarrizketatuz.

Ezkontza eta ondorengoak

Ezkongai-harremana 
2008an, unibertsitatean ikasten ari zela, Pierre Casiraghi ezagutu zuen, Karolina Monakoko printzesaren eta StefanoCasiraghiren seme gazteena. Ordutik, maitasun-harremana hasi zuten, eta Grimaldi familia biltzen zuten hainbat ekitalditan parte hartzen hasi zen, hala nola, eta Alberto II.a Monakoko eta Charlene (Carlina) Monakokoaren ezkontza. Sei urteko harremanaren ondoren, bikoteak konpromisoa hartu zuen 2014ko abenduan.

Ezkontza 
2015eko uztailaren 25ean Beatricek eta Pierrek beren lotura zibila egin zuten Monakoko Errege Jauregian. Izaera intimoko zeremonia Monakoko Justizia ministro zen Philippe Narminok egin zuen, eta emaztegaiak Valentino sinadura italiarraren soineko bat jantzi zuen ospakizun horretan.

Aste bat geroago, abuztuaren 1ean, erlijio-zeremonia egin zen Beatriceren familia jabe den Borromeas uharteetan. Italiar aristokraziaren ordezkariak izan ziren ospakizun horretan, baita Europako errege-erreginak ere, hala nola, Haakon Magnus Norvegiakoa eta Mette-Marit Norvegiakoa edo Lana del Rey kantaria. Ospakizun horretarako, Giorgio Armani italiarraren soinekoa aukeratu zuen Borromeok.

Seme-alabak 
2016ko azaroan zurrumurruek zioten Beatrice haurdun zegoela lehen aldiz. Monakoko errege-familian ohitura denez, ez zen haurdunaldiari buruzko jakinarazpen ofizialik egin. Grace Monakoko printzesaren ospitalean jaio zen Stéfano, bikotearen lehen semea.

2018ko urtarrilean, hainbat komunikabidek berriro pentsatu zuten bikotea bigarren semearen zain zegoela. Carolina printzesaren prentsa-bulegoaren jakinarazpen baten bidez jakinarazi zen Beatrizek gizonezko bat erditu zuela, Francesco, 2018ko maiatzaren 21ean.

 Stéfano Ércole Carlo Casiraghi, 2017ko otsailaren 28an jaioa.
 Francesco Carlo Albert Casiraghi, 2018ko maiatzaren 21ean jaioa.

Ahaideak

Erreferentziak

Kanpo estekak 

Italiarrak
Italiako noblezia
Kazetariak
Emakume kazetariak
Italiako kazetariak
XXI. mendeko kazetariak